इस रोबोकुक के बारे में अभिषेक का कहना है कि यह थ्री-डी प्रिटिंग के जरिए बनाया गया है. इसका प्रोटोटाइप हर तरह के प्रयाग में कामयाब रहा. वहीं इस मशीन की खासियत यह है कि यह 10 हजार रुपए की कीमत पर आसानी से उपलब्ध हो जाएगी और साथ ही इस रोबोकुक को ऑपरेट करने के लिए मोबाइल एप की जरूरत रहेगी. दरअसल, ऐप में हमें कोई डिश चुननी होगी. उसके बाद ये रोबोकुक अपने काम में लग जाएगा और हमारी चुनी गई डिश आपके सामने होगी. इस एप के जरिए दाल, सब्जी, आलू गोभी, मटर पनीर, बैंगन का भरता, सेवईं और खीर जैसे कई आइटम्स बनाए जा सकते हैं.